Μαρμελάδα σταφύλι – μήλο
Μια πολύ ιδιαίτερη μαρμελάδα που συνδυάζει το σταφύλι με το μήλο, ό,τι πρέπει για να ετοιμάσετε ένα σούπερ περιποιημένο πρωινό.
1.500 γρ. ζάχαρη, 4 ποτήρια νερό, 1 κιλό ρώγες από σταφύλι σουλτανίνα, 1.200 γρ. σφιχτά κόκκινα μήλα, καθαρισμένα από τη φλούδα, 1/2 κουτ. γλυκού κανέλα σε σκόνη , 1/2 κουτ. γλυκού γαρίφαλο, τριμμένο , 100 γρ. κουκουνάρι, ψημένο, 3 κουτ. σούπας χυμός λεμονιού
Για να φτιάξουμε μαρμελάδα σουλτανίνα-μήλο, αρχικά βάζουμε τη ζάχαρη σε ευρύχωρη, ρηχή κατσαρόλα μαζί με το νερό, ανακατεύουμε ελαφρώς και τα αφήνουμε να βράσουν μέχρι να δέσει το σιρόπι. Στο μεταξύ, πλένουμε το σταφύλι.Στη συνέχεια, τρίβουμε τα μήλα στον χοντρό τρίφτη του κρεμμυδιού, για να βγουν λεπτά κουρελάκια.Όταν δέσει το σιρόπι, ρίχνουμε τη σουλτανίνα.Όταν κοχλάσει πάλι προσθέτουμε τα μήλα και τα μπαχαρικά. Τα αφήνουμε να βράσουν μέχρι να δέσει ξανά το σιρόπι. Τότε ρίχνουμε στην κατσαρόλα τα κουκουνάρια και το λεμόνι. Αφήνουμε τη μαρμελάδα να πάρει 2 - 3 βράσεις και την αποσύρουμε. Γεμίζουμε αποστειρωμένα, καυτά βαζάκια και τα κλείνουμε καλά.Τα τοποθετούμε ανάποδα μέχρι να κρυώσουν.
Κουκουνάρι,Μήλο,Σταφύλι,Vegan,Χορτοφαγικά